# **DECIZIA ETAPEI DE ÎNCADRARE**

## Nr. număr din 22.05.2017

**(PROIECT)**

Ca urmare a solicitării de emitere a acordului de mediu adresate de **SC DAS TRANSILVANIA SRL**, cu sediul în Str. BULEVARDUL MIHAI VITEAZUL, Nr. 100/I BIS, Zalău , Judetul Sălaj, , înregistrată la APM Salaj cu nr. 2638/08.05.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.05.2017, că proiectul: **EXTINDERE CLĂDIRE ȘI TRANSFORMAREA ACESTEIA ÎN SALĂ DE EVENIMENTE**, propus a fi amplasat în mun. Zalău, b-dul Mihai Viteazul, nr. 100/I bis, jud. Sălaj, **nu se supune evaluării impactului asupra mediului şi nu se supune evaluării adecvate**.

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto și pct. 13, lit. a) – orice modificări sau extinderi, aștele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) mărimea proiectului: prin proiect se propun următoarele:

* demolarea părții de clădire cuprinsă între ax 5 ÷ 6 și C ÷ E – casa scării și grupuri sanitare
* recompartimentarea parterului și a etajului I
* modificări de compartimentare la etaj II datorită schimbării poziției casei scării
* desfacerea corpului de clădire (casa scării și grup sanitar) între ax 5 ÷ 6 și C ÷ E
* extinderea spre Est și Nord cu un corp de clădire P+1, P
* refuncționalizarea parterului și etajului în urma căreia se va realiza câte o sală de evenimente având o capacitate de 440, respectiv 170 de locuri, cu spațiile anexe necesare.

Suprafața desfășurată propusă va fi de 2.209,30 mp iar regimul de înălțime: P+2E, P+E, P.

De asemenea, prin proiect se propune și amenajarea a 26 de parcări cu carosabilul aferent, punct gospodăresc.

b2) cumularea cu alte proiecte: nu este cazul.

b3) utilizarea resurselor naturale: pentru alimentarea cu apă, energie electrică și gaz a clădirii propuse se va racorda la rețelele clădirii existente care este alimentată de la rețelele orașului Zalău.

b4) evacuarea apelor uzate:

- apele menajere rezultate vor fi evacuate în canalizarea menajeră a orașului Zalău.

- apele pluviale de pe amplasament vor fi dirijate către canalizarea pluvială existentă în zonă a orașului Zalău.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane. Materialele necesare realizării construcţiei vor fi amplasate conform planului de organizare, pe terenul proprietatea S.C. DAS TRANSILVANIA S.R.L. fără depozitare pe domeniul public sau pe alte proprietăți.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: ne este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 830 din 12.07.2016 emis de Primăria Municipiului Zalău, terenul este situat în intravilanul mun. Zalău, zonă mixtă servicii instituții și echipamente publice, servicii de interes general.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
9. Conform prevederilor Ord. nr. 1798/2007 – pentru aprobarea Procedurii de emitere a autorizaţiei de mediu, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.

La şedinţa CAT din data de 01.08.2016 au fost solicitate următoarele acte/avize:

* punct de vedere DJCPN Sălaj; aviz ISU, notificare DSP (solicitată prin fax).

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula